Diari Oficial de la Generalitat Valenciana


Sumari del DOGV 9094, del 27-05-2021 (2021/4761)

RESOLUCIÓ de 22 d'abril de 2021, de la Direcció General del Sector Públic i Patrimoni, per la qual es resol el procediment i es declara la improcedència de declarar hereua intestada d'Antonio Serra Iglesias la Generalitat. ABI 218/2018.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4761


Data del document
:   22-04-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 d'abril de 2021, de la Direcció General del Sector Públic i Patrimoni, per la qual es resol el procediment i es declara la improcedència de declarar hereua intestada d'Antonio Serra Iglesias la Generalitat. ABI 218/2018. [2021/4761]  
Núm. d'expedient: ABI 218/2018  
Causant: Antonio Serra Iglesias. DNI \*\*\*\*462\*\*  
Lloc i data de la defunció: Alacant, entre els dies 16 i 18 de setembre de 2013  
Últim domicili: Alacant  
  
Antecedents de fet  
Mitjançant un escrit presentat per Pablo Olmos Núñez es va donar trasllat a aquesta direcció general de la documentació relativa a l'herència jacent d'Antonio Serra Iglesias, amb DNI \*\*\*\*462\*\*, mort entre els dies 16 i 18 de setembre de 2013.  
En la documentació esmentada es constata que el causant no va atorgar testament, i el 7 de juny de 2018, el director general del Sector Públic, Model Econòmic i Patrimoni va dictar la resolució per la qual s'ordenava l'inici del procediment de la investigació prèvia a l'adopció de l'acord d'incoació del procediment per a la declaració d'hereus abintestat previst en l'article 2 i els següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 6 de novembre de 2018, es va publicar en el Diari Oficial de la Generalitat Valenciana, la Resolució de 19 d'octubre de 2018, de la Direcció General del Sector Públic, Model Econòmic i Patrimoni de terminació de la investigació prèvia i la incoació de l'expedient de declaració administrativa d'hereus abintestat d'Antonio Serra Iglesias a favor de la Generalitat.  
Aquesta resolució va ser exposada en el tauler d'anuncis de l'Ajuntament d'Alacant del 4 d'octubre al 5 de novembre de 2018.  
Després de revisada la documentació que consta en l'expedient, es comprova que el causant va estar empadronat a l'Ajuntament d'Alacant del 29 de maig de 2006 al 17 de setembre de 2013. No és temps suficient, d'acord amb el que s'estableix en l'article 71.1 c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, i en l'article 14.5 del Codi Civil, perquè els béns del causant passen a formar part del patrimoni de la Generalitat Valenciana, es va sol·licitar a l'Ajuntament d'Alacant el municipi d'origen d'aquest, el qual va comunicar, amb data 9 de març de 2021, que procedia de Palma.  
  
Amb data 23 de març de 2021, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, es va sol·licitar un informe a l'Advocacia General de la Generalitat.  
  
Fonaments de dret  
A l'empara del que s'estableix en l'article 71.1 c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 14.5 del Codi Civil; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, article 1 d'aquest decret, i segons el que s'estableix en l'article 20 i els següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, i també en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Declarar la terminació de l'expedient administratiu d'herència intestada, i també la improcedència de declarar la Generalitat Valenciana hereua dels béns d'Antonio Serra Iglesias, segons el que es disposa en l'article 1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, una vegada obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en el web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes comptador des de l'endemà de la recepció d'aquesta notificació.  
Una vegada transcorreguts tres mesos des de l'endemà de la interposició del recurs d'alçada sense que aquest haja sigut resolt, es podrà entendre desestimat i es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 22 d'abril de 2021.- La directora general del Sector Públic i Patrimoni: Isabel Castelló García.